**Atbildes uz jautājumiem**

Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu”

**2.2.3.3. pasākuma “Pasākumi bioloģiskās daudzveidības veicināšanai un saglabāšanai” otrajā kārtā**

**Izmantotie saīsinājumi:**

**Atlases nolikums**– Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” otrās kārtas projektu iesniegumu atlases nolikums” (pieejams: <https://www.cfla.gov.lv/lv/2-2-3-3-k-2>)

**CFLA**– Centrālā finanšu un līgumu aģentūra (sadarbības iestāde)

**ERAF –** Eiropas Reģionālās attīstības fonds

**KPVIS –** Projektu portāls (Kohēzijas politikas fondu vadības informācijas sistēma): <https://projekti.cfla.gov.lv>

**ĪADT**– īpaši aizsargājama dabas teritorija

**MK noteikumi –** Ministru kabineta 2024. gada 26. marta noteikumi Nr. 196 “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” pirmās un otrās kārtas īstenošanas noteikumi” (pieejami: <https://likumi.lv/ta/id/350818>)

**Pasākums –** Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” otrā kārta

**VARAM –** Viedās administrācijas un reģionālās attīstības ministrija

Saturs

[1. Vispārīgi jautājumi 2](#_Toc184107356)

[2. Darbību un izmaksu attiecināmība 3](#_Toc184107357)

[3. Projekta iesnieguma aizpildīšana un pievienojamie dokumenti 4](#_Toc184107358)

[4. Īstenošanas nosacījumi 7](#_Toc184107359)

[5. Vērtēšana un lēmumu pieņemšana 7](#_Toc184107360)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi | | |
| 1.1. | Dabas aizsardzības plāna izstrāde plānota lieguma teritorijai, kurai jau ir nodefinēta robeža. Vai projektā var ietvert teritorijas ārpus lieguma robežas, jo pašvaldības skatījumā šīm teritorijām, kuras pieguļ liegumam, ir liela nozīme aizsargājamās dabas teritorijas saglabāšanā? | 2007. gada 9. oktobra MK noteikumu Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”[[1]](#footnote-2) 2. punkts nosaka, ka fiziska vai juridiska persona (tai skaitā valsts vai pašvaldības iestāde) Dabas aizsardzības pārvaldē var iesniegt priekšlikumu Ministru kabineta izveidotās vai veidotās aizsargājamās teritorijas plāna izstrādei, un dabas aizsardzības plānā tiek izvērtētas jau esošās ĪADT robežas un, ja nepieciešams, var tikt ieteikti teritorijas robežu grozījumi, tai skaitā arī paplašinājumi.  Tādejādi pašvaldības var pieteikt lielāku teritoriju kā esošā ĪADT, bet informācijai par paplašināto teritorijas platību ir jābūt norādītai ĪADT dabas aizsardzības plāna izstrādes darba uzdevumā, kas ir izstrādāts atbilstoši MK noteikumu 24. punkta prasībām.  *Publicēts līdz 16.10.2024.* |
| 1.2. | Vai projekta iesniedzējs var neslēgt sadarbības līgumu ar citu pašvaldību, lai gan ĪADT, kurai izstrādājams dabas aizsardzības plāns, atrodas vairāku novadu administratīvajās teritorijās? | Sadarbības partnera piesaiste nav obligāta neatkarīgi no tā, vai ĪADT atrodas vienas vai vairāku novadu administratīvajās teritorijās. Ja projekta iesniedzējs uzskata, ka spēs sasniegt pasākuma rādītājus un rezultātus patstāvīgi, tad tas var iesniegt projekta iesniegumu par ĪADT, kas atrodas vairāku novadu administratīvajās teritorijās, nepiesaistot sadarbības partnerus.  Šajā gadījumā projektu iesniegumus, kur kā projekta īstenošanas vieta minēta konkrētā ĪADT, nevarēs iesniegt neviena cita no pašvaldībām, kuru teritorijās atrodas minētā teritorija, jo vienas ĪADT dabas aizsardzības plāna izstrāde var tikt iekļauta tikai vienā projektā.  *Publicēts līdz 16.10.2024.* |
| 1.3. | Vai obligāti jābūt noslēgtam sadarbības līgumam ar sadarbības partneri (citu pašvaldību) vai pietiek ar vēstuli par konceptuālu sadarbību? | Projekta iesniedzējs, slēdzot rakstisku sadarbības līgumu, var piesaistīt sadarbības partneri - citu pašvaldību vai tās iestādi, kuras teritorijās atrodas īpaši aizsargājamā dabas teritorija, kurai prioritāri izstrādājams dabas aizsardzības plāns un par kuru tiek sagatavots vienots projekta iesniegums (MK noteikumu 18. punkts).  Sadarbības līgumā[[2]](#footnote-3) jābūt iekļautai vismaz šādai informācijai:   * sadarbības partnera pienākumi un tiesības; * sadarbības partnera finansējuma plānošana, ja attiecināms; * ar projekta īstenošanu saistīto dokumentu glabāšanas termiņš; * piešķirto finanšu līdzekļu izmaksas apturēšanas, izmaksas turpināšanas un atgūšanas kārtība; * strīdu izšķiršanas kārtība; * informācija par īpašumu vai pamatlīdzekļu juridisko piederību un projekta īstenošanas rezultātā radīto vai iegādāto vērtību piederību, kā arī to uzturēšanas un izmantošanas kārtību, ja attiecināms; * sadarbības partnera un finansējuma saņēmēja rekvizīti; * rīcība nepārvaramas varas gadījumā.   *Publicēts līdz 16.10.2024.* |
| 1.4. | 1. Vai pašvaldības kapitālsabiedrības finansējums projektā var tikt attiecināts kā "pašvaldības budžeta līdzfinansējums", ņemot vērā, ka pašvaldības kapitālsabiedrība ir pašvaldības uzņēmums, kura īpašnieks ir pašvaldība?  2. Vai pašvaldības kapitālsabiedrība, kas, atbilstoši Līgumam ar pašvaldību, apsaimnieko īpaši aizsargājamu dabas teritoriju, var tikt uzskatīta par "sadarbības partneri" ar ko noslēgts sadarbības līgums atbilstu Nolikuma 2. punktam? | 1. Atbilstoši MK noteikumu 18. punktam projekta iesniedzējs (saskaņā ar MK noteikumu 17.2. apakšpunktu, projekta iesniedzējs ir pašvaldība vai tās iestāde) kā sadarbības partneri var piesaistīt citu pašvaldību vai tās iestādi, kuras teritorijā atrodas īpaši aizsargājamā dabas teritorija, kurai prioritāri izstrādājams dabas aizsardzības plāns un par kuru tiek sagatavots vienots projekta iesniegums. Tātad pašvaldība vai tās iestāde kā projekta iesniedzējs var piesaistīt citu pašvaldību vai tās iestādi, lai īstenotu projektu par noteiktu īpaši aizsargājamo dabas teritoriju vai teritorijām, noslēdzot rakstisku sadarbības līgumu par pušu pienākumiem, tiesībām un atbildību projekta mērķu un rādītāju sasniegšanā. Savukārt pašvaldības kapitālsabiedrība nevar būt projekta iesniedzējs vai sadarbības partneris, jo tā nav pašvaldības iestāde.  2. Līdzfinansējumu veido pašvaldības budžeta līdzekļi 15 % apmērā, līdz ar to pašvaldība kā finansējuma saņēmēja nodrošina arī projekta līdzfinansējumu. Tā kā pašvaldības kapitālsabiedrība nevar tikt piesaistīta kā sadarbības partneris, tai nav pamata piedalīties projekta līdzfinansēšanā.  *Publicēts līdz 03.12.2024.* |
| Darbību un izmaksu attiecināmība | | |
| 2.1. | Vai finansējums komunikācijas un vizuālās identitātes nodrošināšanai nedrīkst pārsniegt 1 %? | Ar projekta darbībām tieši saistīto komunikācijas un vizuālās identitātes prasību nodrošināšanas izmaksas nepārsniedz vienu procentu no projekta kopējām tiešajām attiecināmajām izmaksām (MK noteikumu 27.6. apakšpunkts).  *Publicēts līdz 16.10.2024.* |
| 2.2. | Jaunradītu darba vietu aprīkojuma izmaksas attiecas tikai uz to personālu, kas ir nodarbināts projektā un saņem atalgojumu projekta ietvaros (projekta vadības personāla izmaksas iekļautas kā attiecināmās izmaksas), vai arī darba vietas var tikt izveidotas arī tam personālam, kas ir iesaistīts projekta īstenošanā, saņemot atalgojumu no pašvaldības? | Jaunradītu darba vietu paredzēts ierīkot tikai projekta vadītājam (MK noteikumu 27.5. apakšpunkts), pārējo darba vietu ierīkošanu nodrošina pašvaldības sava budžeta ietvaros.  Nepieciešamības gadījumā pašvaldības var izmantot MK noteikumu 29. punktā minētās netiešās attiecināmās izmaksas 15 % apmērā no projekta vadības un īstenošanas personāla izmaksām, lai segtu izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai.  *Publicēts līdz 16.10.2024.* |
| 2.3. | Vai projekta ietvaros varam iegādāties planšeti? Vai to norāda budžeta kopsavilkumā pie 6.2.1. sadaļas? | 6.2.1. budžeta apakšpozīcija attiecas uz jaunradītas darba vietas aprīkojumu, kas ietver pamata biroja tehniku, piemēram, datora, printera iegādi. Ja iespējams skaidrot, ka planšetdators pieder pie pamata biroja tehnikas, kas tiešā veidā nepieciešama jaunradītajai darba vietai, tad šādas izmaksas var iekļaut budžetā.  Gadījumā, ja šāds skaidrojums nav sniegts, tad planšetdatora iegādes izmaksas var paredzēt segt no netiešajām attiecināmajām izmaksām (15 % likme no tiešajām attiecināmajām projekta vadības un īstenošanas personāla izmaksām), kas nav tieši saistītas ar projekta mērķu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai.  *Publicēts līdz 16.10.2024.* |
| 2.4. | Vai varat raksturot neparedzētos izdevumus? Atbilstoši MK noteikumiem neparedzēto izdevumu izlietošanu finansējuma saņēmējs saskaņo ar sadarbības iestādi, kā mērīs attiecināms vai nē. Vai šajos izdevumos var, piemēram iekļaut, datora vai planšetes iegādi? | Atbilstoši izdevumu attiecināmībai - neparedzēti izdevumi ir izdevumi papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami, lai varētu nodrošināt par projekta īstenošanu noslēgtā  līguma vai vienošanās izpildi, ja finansējuma saņēmējs veicis visus plānošanas pasākumus, lai šādus izdevumus novērstu.  Neparedzēto izdevumu rašanās gadījumā, iesniedzot grozījumus projekta vienošanās par projekta īstenošanu**, jānodrošina dokumentēts pamatojums tam, ka radušos izdevumus nebija iespējams paredzēt projekta plānošanas posmā.**  **Projekta iesnieguma budžetā iekļaujot neparedzētus izdevumus, to aplēse ir jāpamato tāpat kā jebkura cita budžeta pozīcija.** Ir iespējams pievienot skaidrojumu, piemēram, izvērtējot iespējamās pakalpojuma līguma summas izmaiņas pēc iepirkuma veikšanas.  *Publicēts līdz 16.10.2024.* |
| 2.5. | Kā rīkoties gadījumā, ja projekta īstenošanas laikā vai pabeidzot projektu rodas ietaupījumi un netiek sasniegts MK noteikumu Nr. 196 14. punktā minētais projekta minimālo izmaksu slieksnis 200 000 (ieskaitot) *euro*? | Norādām, ka nosacījums, ka projekta minimālais attiecināmo izmaksu apmērs nav mazāks par 200 000 *euro,* ir attiecināms uz projekta apstiprināšanas brīdi, nevis projekta faktisko ieviešanas gaitu.  *Publicēts 16.10.2024.* |
| 2.6. | Vai varam plānot, kā attiecināmās izmaksas zem izglītošanas pasākumiem, interaktīvo āra stendu, kurā tiks ievietota izglītojoša informācija ikvienam interesentam par dabas vērtībām, to aizsargāšanu, dabas parkā sastopamajiem biotopiem [..]. Otru - mobilo interaktīvo stendu paredzēts izmantot gan izglītojošajos pasākumos skolās, gan pašvaldībā rīkotajos pasākumos. [..] Interaktīvais stends ir ilgtspējīgs un dabai draudzīgs risinājums, jo ir iespēja papildināt ar jaunu un aktuālu informāciju, nemainot informācijas nesēju. | Jā, stacionārā un mobilā interaktīvā stenda iegādes izmaksas var tikt iekļautas sabiedrību izglītojošu vai dabas izglītības pasākumu (saskaņā ar SAM MK noteikumu [25.2. apakšpunktu](https://likumi.lv/ta/id/350818#:~:text=tai%20skait%C4%81%20sabiedr%C4%ABbu%20izgl%C4%ABtojo%C5%A1i%20vai%20dabas%20izgl%C4%ABt%C4%ABbas%20pas%C4%81kumi%3B)) attiecināmajās izmaksās, ja tās ir pakalpojuma līgumu izmaksas, un šo pakalpojumu iepirkumu procedūras tiek veiktas saskaņā ar Publisko iepirkumu likumu (saskaņā ar SAM noteikumu [27.1. apakšpunktu](pakalpojumu%20līgumu%20izmaksas%20šo%20noteikumu%2025.1.%20%20un%2025.2.%20apakšpunktā%20minētajām%20atbalstāmajām%20darbībām,%20izņemot%20šo%20noteikumu%2027.2.%20apakšpunktā%20noteiktās%20izmaksas,%20ja%20šo%20pakalpojumu%20iepirkumu%20procedūras%20tiek%20veiktas%20saskaņā%20ar%20Publisko%20iepirkumu%20likumu;)).  *Publicēts 03.12.2024.* |
| Projekta iesnieguma aizpildīšana un pievienojamie dokumenti | | |
| 3.1. | Vai atlases nolikuma [2. pielikumā](https://www.cfla.gov.lv/lv/media/14727/download?attachment) “Informācija par valsts un privātajiem zemes īpašumiem projekta īstenošanas teritorijā” jānorāda informācija par visu zemes platību, kas atrodas privātpersonu īpašumā, vai tikai to daļu, kas atrodas ĪADT? | Aprēķinā tiek iekļautas tikai tās teritorijas, kas atrodas ĪADT, lai noteiktu privātpersonu īpašumā esošo zemes īpašumu proporciju.  *Publicēts līdz 16.10.2024.* |
| 3.2. | Vai jāskata tikai sauszemes daļa, kas ir privātīpašniekiem piederoša, vai arī ezera ūdens daļa jāliek proporcijas aprēķinā? | Teritorijas platībā ietilpst zemes īpašumi, kas iekļauj arī zemes vienības. Zemes vienības veido arī ūdensobjekti, līdz ar to tie ir iekļaujami proporcijas aprēķinā.  *Publicēts līdz 16.10.2024.* |
| 3.3. | Kādai formai jābūt un kāda informācija jāiekļauj obligātajā pielikumā “Komunikācijas plāns”? | Komunikācijas plāns izstrādājams brīvā formā, un tajā iekļaujama vismaz šāda informācija:   * kādus sabiedrību izglītojošus vai dabas izglītības pasākumus plānots veikt projekta īstenošanas laikā, lai skaidrotu dabas vērtību nozīmi un nepieciešamos apsaimniekošanas pasākumus; * par plānoto sasniedzamo tiešo auditoriju un tās apmēru (izglītojamo cilvēku skaitu).   *Publicēts līdz 16.10.2024.* |
| 3.4. | Vērtēšanas kritēriju piemērošanas metodikas kvalitātes kritērijā Nr. 4.3 ir norādīts kritērijs “Projekta īstenošanas teritorijā ietilpstošo valsts un privātpersonu īpašumā esošo zemes īpašumu proporcija”, par kuru projekta iesniedzējam ir iespēja saņemt papildu punktus kvalitātes vērtējumā. Kritērijā vērtē ĪADT ietilpstošo valsts un privāto zemes īpašumu proporciju, izteiktu hektāros pret kopējo ĪADT platību.  Ja proporcija jārēķina pret kopējo ĪADT platību, kas kopumā būtu 100 %, tad kādēļ proporciju rēķina tikai no valsts un privātajiem zemes īpašumiem, ja faktiski nereti teritorijā ir arī pašvaldības īpašumā esoši zemesgabali. Vai pašvaldības zemes jāpieskaita kategorijai “valsts īpašumi”, kas pēc būtības un juridiski nebūtu korekti. Vienlaikus proporcijas aprēķins % no 2 kategorijām nebūs aritmētiski pareizs, jo faktiski pastāv arī kategorija “pašvaldības īpašumi” (piemēram, pastāv iespēja, ka valsts zemes ir 50 %, privātās 40 %, pašvaldības 10 % vai tml., tātad proporcija valsts un privātās zemes kopumā veido tikai 90 % no kopējās ĪADT). | [Vērtēšanas kritēriju piemērošanas metodikas](https://www.cfla.gov.lv/lv/media/14730/download?attachment) kvalitātes kritērijā Nr. 4.3. iekļauta tikai projekta īstenošanas teritorijā ietilpstošo valsts un privātpersonu īpašumā esošo zemes īpašumu proporcija, tātad **pašvaldības zemes īpašumu iekļaušana proporcijas aprēķinā nav paredzēta**.  Aprēķinā pašvaldības zemes īpašumu platību nenorāda kā atsevišķas vienības un neiekļauj arī kopējā ĪADT platības kopsummā.  Piemēram, ja ĪADT ietilpst 100 ha pašvaldības, 400 ha privāto un 600 ha valsts zemes īpašumu, tad proporcija tiek aprēķināta no privāto un valsts zemes īpašumu kopējās platības (1000 ha), un tā veido 40 % privāto un 60 % valsts zemes īpašumus.  Lai būtu izsekojama informācija par to, kāpēc projekta iesniegumā norādītā kopējā ĪADT platība nesakrīt ar atlases nolikuma 2. pielikumā “Informācija par valsts un privātajiem zemes īpašumiem projekta īstenošanas teritorijā” ([atlases nolikuma 2. pielikums](https://www.cfla.gov.lv/lv/media/14727/download?attachment)) norādīto platību, atlases nolikuma 2. pielikuma aprēķinā kolonnā “Piezīmes” skaidro, ka aprēķinā nav iekļauti pašvaldību zemes īpašumi, norādot to kopējo platību.  *Publicēts līdz 16.10.2024.* |
| 3.5. | Vai informatīvajos pasākumos, kuros jāsasniedz konkrēts skaits, tiek skaitīti arī sabiedriskās apspriešanas dalībnieki? Kurā vietā norādīt pasākumu dalībnieku skaitu? | Sabiedrību izglītojoši vai dabas izglītības pasākumi, kuros tiek sniegta informācija par ĪADT, to apsaimniekošanu un uzturēšanu,  par dabas aizsardzības plānu izstrādi un piemērošanu, **tiek paredzēti papildus** Ministru kabineta 2007. gada 9. oktobra noteikumos Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” **paredzētajām apspriedēm, tādēļ šo apspriežu dalībnieku skaits nav iekļaujams sabiedrību izglītojošu vai dabas izglītības pasākumu dalībnieku skaitā.**  Plānoto dalībnieku un pasākumu skaitu norāda komunikācijas plānā. Darbībai “Komunikācijas un vizuālās identitātes prasību nodrošināšanas pasākumi, tai skaitā sabiedrību izglītojoši vai dabas izglītības pasākumi” sniedz vispārīgu aprakstu un norāda, ka plašāka informācija par pasākumiem pieejama projekta iesniegumam pievienotajā komunikācijas plānā.  *Publicēts līdz 16.10.2024.* |
| 3.6. | Vai jāpievieno tehniskā specifikācija, ja tādu esam izstrādājuši tirgus izpētei, lai noskaidrotu aptuveno projekta summu? | Jā, tehnisko specifikāciju, ja tāda ir izstrādāta, ieteicams pievienot projekta iesniegumam.  Minētajā gadījumā tā ir arī veiktās tirgus izpētes daļa. Papildus tā var kalpot kā pamatojums tam, ka dabas aizsardzības plānā tiks iestrādāts ĪADT sociālekonomiskais novērtējums vai ekosistēmu pakalpojumu novērtējums (skatīt atlases nolikuma 9.7. apakšpunktu).  *Publicēts līdz 16.10.2024.* |
| 3.7. | Kādu rādītāju ir pareizi izvelēties pie darbības “projekta vadības, īstenošanas un uzraudzības nodrošināšana”, vai var nebūt radītājs, bet tikai HP darbības? | Pasākumā ir jāsasniedz un attiecīgi projekta iesniegumā jābūt norādītiem šādiem rādītājiem:  1) **Natura 2000 teritoriju platība**, uz kurām attiecas aizsardzības un atjaunošanas pasākumi (ha) – *norāda pie darbības “Aizsardzības plānu izstrāde īpaši aizsargājamām dabas teritorijām”*  2) **vismaz** **divi HP VINPI rādītāji**:   * **VINPI\_02.2.** Mediju kampaņu, semināru, konferenču un komunikācijas pasākumu skaits, kuros sabiedrības informēšanai tika nodrošināti cilvēkiem ar dažāda veida funkcionāliem traucējumiem piekļūstami formāti ( piem., tulkošana zīmju valodā, subtitrēšana, reāllaika transkripcija, raidījumu un pasākumu ieraksti); * **VINPI\_02.1** Izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu (tai skaitā digitālo), skaits, kuros integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem.   *Piemēram, horizontālā principa rādītāju VINPI\_02.1. var piemērot, iestrādājot dabas aizsardzības plānos šī principa normas, piemēram, plānā ietverot situācijas izvērtējumu par dažādu mērķa grupu vajadzībām, piemēram, personu ar invaliditāti, senioru, ģimeņu ar maziem bērniem vajadzībām, paredzot visām mērķa grupā piekļūstamas infrastruktūras izveidi īpaši aizsargājamajās dabas teritorijās.*  Tātad arī VINPI\_02.1. rādītājs var tikt piesaistīts darbībai “Aizsardzības plānu izstrāde īpaši aizsargājamām dabas teritorijām”. HP VINPI viens vai abi rādītāji var tikt piesaistīti arī citām projekta darbībām.  Jāņem vērā, ka **katrai projekta darbībai nav jāpiesaista rādītājs, ja neviens no iepriekš minētajiem MK noteikumos noteiktajiem rādītājiem nav attiecināms uz konkrēto darbību**.  *Publicēts līdz 16.10.2024.,* ***precizēts 16.10.2024****.* |
| 3.8. | Viens no obligātajiem pielikumiem ir budžetu pamatojošie  dokumenti. Veikta tirgus izpēte, pēc kuras noskaidrota vidējā cena. Vai kā obligāto dokumentu pievienot iesniegtos piedāvājumus? | Jā, pievienojiet tirgus izpētes dokumentāciju, tai skaitā pakalpojuma cenu apkopojumu, saziņu ar pretendentiem u.c. informāciju, lai pamatotu budžeta pozīciju/-as.  *Publicēts līdz 16.10.2024.* |
| Īstenošanas nosacījumi | | |
| 4.1. | Vai iepirkums tiks vērtēts ar maksājuma pieprasījumu? Vai iesakāt iepirkumu veikt pēc atlases? | Iepirkumu var veikt pirms vienošanās noslēgšanas, tas tiks vērtēts kopā ar maksājuma pieprasījumu par izdevumiem, kas attiecas uz konkrēto iepirkumu.  Plānojot iepirkumu, jāņem vērā ka projekta darbības ir attiecināmas no 2023. gada 1. janvāra, taču tās nevar būt pabeigtas pirms projekta iesnieguma iesniegšanas sadarbības iestādē (MK noteikumu 32. punkts).  *Publicēts līdz 16.10.2024.* |
| 4.2. | Projekta īstenošanas termiņš ir līdz 2027. gada 31. decembrim, vai šajā termiņā jāiesniedz arī noslēguma maksājuma pieprasījums? | Noslēguma maksājuma pieprasījumu Finansējuma saņēmējs iesniedz 20 darbdienu laikā pēc vienošanās noteiktajām projekta darbību īstenošanas laika beigām vai pēc pēdējā Finansējuma saņēmēja veiktā maksājuma, ja maksājums veikts ne vēlāk kā 20 (divdesmit) darbdienu laikā pēc vienošanās noteiktajām Projekta darbību īstenošanas laika beigām, bet ne vēlāk kā 2029. gada 31. decembrī ([vienošanās projekta](https://www.cfla.gov.lv/lv/media/14733/download?attachment) 8.6. apakšpunkts).  Atsevišķos gadījumos, Finansējuma saņēmējam vienojoties ar CFLA, maksājuma pieprasījuma iesniegšanas termiņš var tikt mainīts.  *Publicēts līdz 16.10.2024.* |
| Vērtēšana un lēmumu pieņemšana | | |
| 5.1. | Vai pēc atlases izsludināšanas jāiesniedz projekta iesniegums pēc iespējas ātrāk, lai būt lielāka iespēja, ka projekts tiks atbalstīts un saņemts finansējums?  Kā tiks ranžēti projekti, ja pieteikumu būs vairāk nekā pieejamais finansējums konkrētajā kārtā, var būt situācija, ka visiem projektiem naudas nepietiks? | Nē, projektu iesniegumi netiks sarindoti pēc to iesniegšanas brīža CFLA. Pēc izsludinātās atlases termiņa beigām, t.i. pēc 2024. gada 29. jūlija, tiks uzsākta projektu iesniegumu vērtēšana saskaņā ar [Atlases nolikumā](https://www.cfla.gov.lv/lv/media/14721/download?attachment) noteikto kārtību un [vērtēšanas kritēriju metodiku](https://www.cfla.gov.lv/lv/media/14730/download?attachment).  Ja projektu iesniegumos kopējais pieprasītais finansējums būs lielāks kā pasākuma otrajā atlases kārtā pieejamais finansējums, lai noteiktu, kuru projektu īstenošanai finansējums ir pietiekams, projektu iesniegumus sarindos atbilstoši kvalitātes kritērijos iegūtajam punktu skaitam, vienādu punktu skaita gadījumā, kā prioritāru nosakot ĪADT ar lielāku platību ([Atlases nolikuma](https://www.cfla.gov.lv/lv/media/14721/download?attachment) 22. punkts) noteikto prioritāro secību.  *Publicēts līdz 16.10.2024.* |
| 5.2. | Cik ilgā laikā tiks izskatīti projektu iesniegumi un pieņemts lēmums? | Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu CFLA pieņem triju mēnešu laikā pēc projektu iesniegumu iesniegšanas beigu datuma (MK noteikumu 33. punkts).  *Publicēts līdz 16.10.2024.* |

1. Ministru kabineta 2007. gada 9. oktobra noteikumi Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” (pieejami: <https://likumi.lv/ta/id/164588>) [↑](#footnote-ref-2)
2. Atbilstoši 2023. gada 13. jūlija Ministru kabineta noteikumu Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” 6. punktam. [↑](#footnote-ref-3)